Паводле слоў мастацтвазнаўцы, апошнія некалькі гадоў беларускія мастакі часта прымаюць удзел у спецыяльных праектах паралельных праграм міжнародных форумаў, аднак яшчэ ні разу не станавіліся ўдзельнікамі куратарскага (асноўнага) праекта. Паводле папярэдняй дамоўленасці, айчынныя майстры паспрабуюць праявіць сябе ў асноўным праекце наступнай Маскоўскай біенале. Такім чынам, у Беларусі з’явіцца шанц выйсці на іншы ўзровень прадстаўлення актуальнага мастацтва.